open-index/open-wikipedia-markdown huggingface dataset:
הבזיליקה האופרזיאנית בפורץ'

**הבזיליקה האופרזיאנית בפורץ**' (קרואטית **Eufrazijeva bazilika u Poreču**; איטלקית **Basilica Eufrasiana di Parenzo**) היא בזיליקה בעיר פורץ' באיסטריה שבקרואטיה, ויחד עם המתחם הבישופי שבו היא ממוקמת, היא הוכרזה ב-1997 כאתר מורשת עולמית. המתחם כולל את הבזיליקה, חדר תשמישי הקדושה, בפטיסטריום, מגדל פעמונים ואת ארמון הארכיבישוף הסמוך. הבזיליקה המוקדשת למריה, אם ישו נחשבת לדוגמה לאדריכלות ביזנטית מוקדמת באזור וידועה בעיקר בשל הפסיפסים העשירים שבה.

## היסטוריה
הבזיליקה הוקמה באמצע המאה ה-6 בתקופתם של הבישוף אופרזיוס שעל שמו היא קרויה והקיסר יוסטיניאנוס הראשון, באתר בו ניצבו שלוש בזיליקות קודמות החל במאה ה-4. הכנסייה הראשונה במקום הייתה בית תפילה פשוט בתוך בית מגורים רומי, שהוקם בשנת 313, ועצמותיו של המרטיר מאורוס הקדוש, הבישוף הראשון של העיר, הונחו בה. כנסייה זו הורחבה ושופצה ונוסף לה אולם שני בהמשך המאה ה-4. במאה ה-5 נבנתה כנסייה חדשה באתר ובה שלושה מעברים. הכנסייה הנוכחית הוקמה באמצע המאה ה-6 על ידי אופרזיוס ובכתובת שקבע באפסיס ציין כי הכנסייה הקודמת שניצבה במקום הייתה במצב מדורדר ונעדרת עיטורים. מחקרים שנערכו במקום קבעו כי הצהרתו של הבישוף הייתה מוגזמת במידת מה, והכנסייה שהקים התבססה על שלושה מהקירות ההיקפיים של קודמתה, וכן התגלו עקבות פסיפסים שהיו קבועים בה.

לצד הבזיליקה החדשה הקים אופרזיוס מספר מבנים נוספים שכללו אטריום בכניסה למבנה, בפטיסטריום, ארמון בישופות גדול בין הבזיליקה לחוף הים שמצפון לה, וקפלה קטנה צפונית-מזרחית לה. כל המבנים עוטרו בעושר בפסיפסים, אלבסטר, שיש, דר וסטוקו. תוספות מאוחרות למבנה כללו את מבנה ה"קנוניקה" מ-1257 ואת מגדל הפעמונים מהמאה ה-16, וכן מספר מבנים משניים כמו חדר המלבושים מהמאה ה-15 ושתי קפלות מהמאות ה-16 וה-19.

## המתחם
הבזיליקה מחולקת לשלושה מעברים שבצידם המזרחי שלושה אפסיסים שהמרכזי שבהם גדול וגבוה משני האחרים, וקבועים בו ארבעה חלונות. הקיר המערבי, הצפוני והדרומי של הבזיליקה השתייכו לכנסייה הקודמת שניצבה במקום קודם לכן, וכך גם בסיסיהם של שתי שורות בנות תשעה עמודים כל אחת, המחלקות את החלל הפנימי של המבנה. העמודים פשוטים אך נושאים כותרות מעוטרות בסגנונות שונים. כותרות העמודים בכל זוג בשתי השורות זהות. העמודים נושאים שתי ארקדות של קשתות המצופות בסטוקו. המזבח שהוקם בשנת 1277 תופס את רוב שטחו של האפסיס המרכזי, ומעליו חופה גדולה הנישאת על ידי ארבעה עמודי שיש.

המוטיב העיקרי באפסיס שצורתו כשל חצי כיפה, הוא פסיפס הבתולה האוחזת בישו ומעליהם יד המחזיקה בזר והמייצגת את האל-האב. מצדדיהם ניצבים מלאכים, מרטירים מקומיים ודמותו של הבישוף אופרזיוס האוחז בדגם של הבזיליקה. מעל לחצי הכיפה פסיפס נוסף ובו נראים ישו האוחז בספר פתוח הנושא את הכיתוב "*Ego sum Lux vera*" ("אני האור האמיתי") ומשני צדדיו 12 השליחים. הקשת שמתחת לפסיפס זה מעוטרת בפסיפסים עגולים שבהם נראה "שה האלוהים" ושתים-עשרה קדושות מעונות. שני הפסיפסים העיקריים בין חלונות האפסיס מתארים את הביקור ואת הבשורה. האפסיסים המשניים מעוטרים גם הם בפסיפסים.

רק חלקים מארמון הבישוף המקורי שנבנה במאה ה-6 שרדו, והמבנה הנוכחי הוא תוצר של שינויים ותוספות במשך מאות שנים, והוא פונקציונלי במראהו. לפי דיווחים מהמאה ה-16 הבפטיסטריום והאטריום היו אותה עת במצב של הרס, אך הם שופצו באופן מקיף בשנים האחרונות באופן ששימר את מראם המקורי.

## קישורים חיצוניים

* עמוד הקתדרלה באתר העיר פורץ'
* הבזיליקה האופרזיאנית בפורץ'

קטגוריה:קרואטיה: אתרי מורשת עולמית
קטגוריה:קרואטיה: מבני דת
קטגוריה:אירופה: בזיליקות
הסעה (מטוס)

ממוזער|280x280 פיקסלים|הסעה
בהקשר של תעופה ומטוסים, **הסעה** (באנגלית: **Taxiing** מהפועל To taxi) מתייחסת לתנועתו של מטוס על הקרקע בכוח מנועיו. המושג מתייחס בדרך כלל לנסיעה על גלגלים אך כולל גם תנועת מטוס על מגלשי סקי או על מצופים במטוסים המותאמים לנחיתה והמראה מהמים. מטוס עושה שימוש במסלול הסעה (Taxiway) כדי לנוע ברחבי שדה התעופה, לדוגמה מבית הנתיבות אל מסלול ההמראה או לאורך מסלול ההמראה.

בעשור השני של המאה ה-21, קיימת מערכת ובה המטוס מסיע למסלול בעזרת מנוע הפועל בגלגל הקדמי ומסיע ללא עזרה מכוח המנועים – שואב דלק ממכל APU .

בעת ההסעה, מוגבל הכוח שמפעילים מנועי המטוס כדי למנוע פגיעה בבני אדם, בניינים, מטוסים או חפצים בסביבתו. השליטה בכיוון נסיעת המטוס מושגת בעזרת סיבוב הגלגל הקדמי או האחורי, ובמטוסים בהם הדבר אינו אפשרי, באמצעות הפעלת עוצמת בלימה שונה על גלגלי המטוס.

עקב שדה הראייה המוגבל ומאחר שלמטוסים רבים אין הילוך נסיעה אחורי, נהוג לדחפם או לגוררם לאחור בעזרת מקור כוח חיצוני, כגון טרקטור או כלי ייעודי.

מסוקים עם מגלשים מוסעים על פי רוב בעזרת גורר ייעודי, או מבצעים הסעה לעמדת ההמראה בריחוף נמוך. מסוקים בעלי גלגלים מוסעים בכח מנועיהם לעמדת ההמראה.

## ראו גם
* הנחיית כלי טיס על הקרקע
* מסלול הסעה
* רכב עקוב אחרי
* דחיפה
* טקסיבוט

## קישורים חיצוניים

## הערות שוליים

קטגוריה:שלבי טיסה
קטגוריה:שדה תעופה: מבנה, שירותים וציוד
הסיוע המשפטי

**הסיוע המשפטי** הוא גוף במשרד המשפטים, הפועל מאז 1975 בהתאם לחוק הסיוע המשפטי, התשל"ב-1972, ומעניק סיוע משפטי בתחומי המשפט האזרחי ללקוחותיו. שירותי הסיוע המשפטי מיועדים בדרך כלל למעוטי יכולת שאינם יכולים לממן בעצמם את שכר טרחתו של עורך דין, אף שיש נושאים מסוימים הקבועים בחוק בהם ניתן סיוע ללא מבחן הכנסה (למשל בהליכים בבית הדין לעבודה שהמוסד לביטוח לאומי הוא צד בהם). יש להבחין בין גוף זה לבין הסניגוריה הציבורית, המעניקה סיוע משפטי בעניינים פליליים.

הסיוע המשפטי כולל ייעוץ משפטי ואף ייצוג הלקוחות בערכאות על ידי עורכי דין הממונים על ידי הארגון. הסיוע ניתן ללא תשלום, למעט אגרה. הזכאות למתן סיוע משפטי מותנית בקיום שני תנאים מצטברים: זכאות כלכלית (על פי קריטריונים שנקבעו) וסיכוי משפטי. על החלטת הסיוע המשפטי שלא לאשר לאדם עורך דין שיסייע לו ניתן להגיש ערעור, המתברר בבית המשפט לעניינים מנהליים. מחוזות הסיוע המשפטי פועלים כיום בשש ערי מחוז: ירושלים, תל אביב, חיפה, באר שבע ונצרת. באפריל 2017 נפתח מחוז חדש בעיר לוד לתושבי המרכז.

בראש הסיוע המשפטי עמד בין השנים 2007–2014 עורך הדין אייל גלובוס. החל משנת 2015 ועד 2018 עמד בראש הסיוע המשפטי עורך הדין גלעד סממה, שכיהן בעברו כמנכ"ל המשרד לאזרחים ותיקים.

## קישורים חיצוניים
* אתר הסיוע משפטי במשרד המשפטים
* ניתוח אקדמי של מערך הסיוע המשפטי: אסף טבקה "שירות משפטי אזרחי ציבורי עבור אנשים החיים בעוני: סוגיות רעיוניות, מבניות ומהותיות בישראל" **ספר [[מרים נאור]]** 745 (עורכים: אהרן ברק, דפנה ברק-ארז, מיכל גל, רונן פוליאק, אבישלום וסטרייך, סתיו כהן, 2023).
* 
* הסיוע המשפטי במשרד המשפטי - 45 שנות ייצוג משפטי של אוכלוסיות חלשות, באתר לשכת עורכי הדין, ינואר 2017
* 

קטגוריה:משרד המשפטים
קטגוריה:ישראל: עריכת דין
קטגוריה:סיוע משפטי
Bo-Bo

[שמאל|ממוזער|250px|[קטר (רכבת)|קטר Bo-Bo מדגם JT 42BW של רכבת ישראל עומד בתחנת הרכבת נתב"ג התפעולית]]
**Bo-Bo**, במושגי איגוד הרכבות הבינלאומי , הוא קטר בעל סידור גלגלים שבו שני חוגונים, שבכל אחד מהם ארבעה גלגלים המסודרים בזוגות, ואשר כל זוג מונע באמצעות מנוע נפרד. סידור גלגלים Bo-Bo מתאים בדרך כלל לקטרים בינוניים ולקטרים ברכבות נוסעים מהירות, וכשלושה רבעים מהקטרים הנמצאים בשימוש כיום שייכים לקבוצה זו או לקבוצת 'B'-B.

## ברכבת ישראל
ברכבת ישראל נמצאים בשירות 9 קטרי "Bo-Bo" מדגם "G12" של חברת אלקטרו-מוטיב דיזל . דגם זה נכנס לשימוש בישראל בשנת 1954 ושימש להפעלת רכבות נוסעים ומשא. כיום הוא משמש להפעלת רכבות משא ולעיתוק רכבות בלבד. גם קטרי העיתוק מהדגמים "GA-DE 900" עם שלושה קטרים, או - "T44" עם קטר יחיד, הם קטרי "Bo-Bo". בנוסף, נכון לשנת 2009 נמצאים בשרות רכבת ישראל 46 קטרי "Bo-Bo" מדגם "JT 42BW" של חברת "אלסטום", המשמשים בעיקר לרכבות נוסעים, אך גם לרכבות משא.

## ראו גם
* סידור גלגלים
* Co-Co

קטגוריה:ציוד רכבות נייד
קטגוריה:טכנולוגיה תחבורתית
דוד עדני

רבי **דוד בן עמרם עדני**, חי כנראה במחצית הראשונה של המאה ה-14, ישב בעיר עדן שבתימן ושימש כנגיד וראש הרבנים. סבורים שאבותיו שמשו כנגידים במאות ה-11 - 13. התפרסם בעיקר בזכות ספרו "מדרש הגדול", מדרש גדול ומקיף על כל התורה המכיל מדרשי הלכה ואגדה - חלקם מלוקטים וחלקם מחודשים משל עצמו. ספר זה מהווה מקור ראשון במעלה לשחזור מדרשים אבודים שהיו לפני המחבר ושהוא השתמש בהם, כמו מכילתא דרשב"י וספרי זוטא. חיבר מדרשים גם על מגילת אסתר ומגילת איכה.

תיארוך זמנו של רבי דוד עולה, לדעת פרופ' יהודה רצהבי, מקשריו של רבי דוד עם רבי יהושע הנגיד מצאצאי הרמב"ם. בשנת 1346 שלח אליו רבי יהושע הנגיד למעלה ממאה תשובות לקושיות וספקות של רבי דוד בעניינים שונים בספר המצוות ובמשנה תורה להרמב"ם. רוב השאלות עוסקות בסתירות לכאורה בדברי הרמב"ם המצריכות עיון בנוסח המדויק של ספרי הרמב"ם שהיו מצויים בידי רבי יהושע הנגיד. פתיחת התשובה של רבי יהושע הנגיד עשירה בתוארי כבוד והערכה לרבי דוד אשר מכונה "החכם הנאמן נשיא ארץ תימן".

## קישורים חיצוניים
* 
* 
* 
* 
* אהרן גימאני, דוד עדני המחבר והחיבור - ספקות ופתרונן, דעת
*
* 

## הערות שוליים

קטגוריה:רבני דרום תימן
קטגוריה:ראשוני תימן
קטגוריה:עדן
קטגוריה:יהודים במאה ה-14
שמנת

[ממוזער|שמאל|200px|[כפית שמנת]]
[ממוזער|שמאל|200px|כדי שמנת ב[איידהו שבארצות הברית, בשנת 1941]]
**שמנת**, או **שמנת מתוקה**, היא מוצר חלב המשמש לבישול או להקצפה. השמנת מיוצרת על ידי הפרדה מתוך חלב של השכבה העשירה ביותר בשומן, שבאופן טבעי צפה למעלה זמן קצר לאחר החליבה. אחוזי השומן בשמנת נעים בין 10% עד ליותר מ-50%.

## תכונות
לשמנת צבע לבן עם נגיעה קלה מאוד של צהוב - אפור ("צבע שמנת"). בטמפרטורת החדר היא נוזל סמיך, שסמיכותו תלויה באחוזי השומן שבה. טעמה מעט מתקתק כתוצאה מהלקטוז שבה (בין 2%-4%).

ככל שאחוז השומן גבוה יותר כך השמנת יציבה יותר, ונוטה פחות "להתפרק" בבישול. כאשר מתכון דורש ערבוב של שמנת לתוך נוזל רותח, משתמשים לרוב בשמנת שבה לפחות 30% שומן, כדי למנוע את היפרדותה לחלב ולשומן בנפרד.

## שימושים
שמנת משמשת בסיס לרטבים רבים, להסמכה של מרקים, להסמכה והעשרה של קינוחים, כבסיס לגלידה ועוד.

שמנת שבה 30% שומן או יותר ניתן להפוך לקצפת - ערבוב אוויר לתוך השמנת גורם לה להכפיל את נפחה כי בועות האוויר נלכדות בין חלקיקי השומן.

## בישראל
בישראל נמכרת שמנת בטווח שבין 9% ל-42% שומן. נפוצים מוצרי שמנת עמידה (מעוקרת) 10, 15, 32 ו-38 אחוזי שומן וכן תוספים מסמיכים ומייצבים.

## קישורים חיצוניים

* 

## הערות שוליים

קטגוריה:חומרי גלם מחלב
אין לי אחות

**אין לי אחות** הוא שמו של מאמר שפרסם אמנון דנקנר ב-12 בפברואר 1983 בעיתון "הארץ", בתגובה לרצח אמיל גרינצווייג על ידי יונה אברושמי שזרק רימון יד בעת הפגנת שמאל. במאמר מנגיד דנקנר בחריפות בין ה"ביריונים האלימים והמזרחיים של בגין" לבין אנשי השמאל האשכנזים התרבותיים, שנאלצים לחיות עמם בכפיפה אחת. המאמר עורר סערה ציבורית גדולה, הן בקריאות לעברו של דנקנר כגזען והן בהוקרה כלפיו כמי שאמר דברי אמת ללא יופמיזם (שימוש בלשון נקיה). מאז פרסום המאמר התנצל דנקנר וחזר בו מהדברים מספר פעמים.

## תוכן המאמר
דנקנר פותח את המאמר בהתייחסות לדיון הציבורי שהתקיים באותה עת בקשר להיתכנותה של מלחמת אזרחים בישראל בקביעה:

בהמשך יוצא דנקנר במיוחד, ובלשון צינית חריפה נגד הטענות המוכרות של קיפוח על רקע עדתי ומגחיך אותן. למשל:

בשיא המאמר מנגיד דנקנר בין המטענים התרבותיים והתרומה לאנושות של בני עדות המזרח לעומת האשכנזים:

שבוע לאחר מכן פרסם דנקנר מאמר נוסף, שבו הביע חרטה והתנצלות על מאמרו הראשון.

לדברי אריה דיין, שחקר את היווצרות תנועת ש"ס, סימן דנקנר במאמרו את קו השבר בחברה הישראלית לא בין ימין ושמאל, התנגדות למלחמת לבנון הראשונה או תמיכה בה (הסיבה לכאורה בשלה נרצח גרינצווייג) אלא במאבק ההישרדות המר בין ה"שמאלנים האשכנזים" (להם קרא ברוך קימרלינג לאחר מכן אחוס"לים: אשכנזים, חילונים, ותיקים, סוציאליסטים) לבין בני עדות המזרח המסורתיים.

## תגובות
התגובות לא איחרו לבוא. תגובות הנגד החריפות השוו את המאמר עם הספר הגזעני "המהפכה האשכנזית" של קלמן כצנלסון ועם מאמריו של אריה גלבלום בגנות המזרחיים בראשית ימי המדינה. אחת התגובות הראשונות למאמר הייתה מאמר בשם "בין מזרח למערב" מאת בנימין בן אליעזר, איש מפלגת תמ"י באותה עת:

האחים הרצל ובלפור חקק התלוננו בפני מועצת העיתונות על פרסום המאמר, וזו הקימה ועדת בירור בראשות יצחק חופי. בעקבות הבירור קבע הוועד הפועל של מועצת העיתונות כי "החרטה וההתנצלות של דנקנר לא יכלו לבטל במקרה זה כליל את חומרת הדברים שנאמרו במאמרו הראשון ואת התהודה הציבורית והפגיעה בכללי האתיקה העיתונאית".

ההד שעורר המאמר לא שכך עם השנים. בשנת 2000 עבר אמנון דנקנר לתמיכה בענייניו של אריה דרעי שהורשע בפלילים. דנקנר הופיע בפני תומכיו של דרעי, אנשי מפלגת ש"ס ואנשי עדות המזרח כולם. בבואו קידמו אותו שלטים בנוסח "יש לך אחים – אמנון דנקנר, אחינו אתה". דנקנר אמר שבא כדי להתפייס פיוס אמיתי לא על ידי בקשת סליחה, אלא על ידי חתימה פומבית על העצומה הקוראת לשחרורו של אריה דרעי. דנקנר המשיך בחזרה בו מהדברים במאמר "יש לי אחות" בו הוא מבקר את השנאה הציבורית למשה קצב, שמניעיה נובעים מגזענות כנגד עדות המזרח.

מאידך, במסגרת תביעת דיבה של העיתונאי אילן כפיר כנגד דנקנר בשנת 2006 צירף כפיר את המאמר כנספח לכתב התביעה על מנת לבסס את הטענה שדנקנר פועל ממניעים גזעניים.

## ראו גם
*לך תוכיח שאין לך אחות

## לקריאה נוספת
* יהושע קנז (עורך), **הארץ: השנה ה-75**, 1996 עמ' 212–215
* אריה דיין, המעיין המתגבר: סיפורה של תנועת ש"ס עמ' 26 - 45

## קישורים חיצוניים
* 
* 
* "כל הארץ קרעים קרעים" מכיל קטעים נרחבים מהמאמר וממאמר התגובה של בן-אליעזר 

## הערות שוליים

קטגוריה:מאמרים בעברית
קטגוריה:1983 בישראל
קטגוריה:השסע העדתי בישראל
פגיוניים

**פִּגיוניים** (שם מדעי: Tetragnathidae) הם משפחה בסדרת העכבישאים. שמה נגזר מהמבנה המוארך של גופם של בניה, כולל רגליים ארוכות וכליצרות מוארכות במיוחד.

עכבישי המשפחה טווים רשתות גלגליות, אולם בניגוד לרשתות האנכיות של הגלגלניים, רבים מהפגיוניים טווים גלגל אופקי, בקרבת מקווה מים. מזונם העיקרי הוא חרקים.

## ראו גם
* משפחות עכבישאים נוספות שבין מיניהם יש טווי רשת גלגלית:
** גלגלניים (*Araneidae*)
** נפיליים - משפחה חדשה יחסית, שחבריה שויכו קודם לגלגלניים ולפגיוניים.

## קישורים חיצוניים

* פגיוניים במדריך לחרקים, עכבישים ודומיהם (באנגלית).

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פרנץ אנטון מנגה
קטגוריה:ארנומורפיה
קטגוריה:בעלי חיים שתוארו ב-1866
ג'ספר

קטגוריה:שמות פרטיים
קטגוריה:שמות משפחה
קטגוריה:שמות פרטיים שמקורם באבני חן
טרוגלוביטים

[שמאל|ממוזער|250px|[סלמנדרת מערות טקסנית החיה רק במערות בטקסס.]]
[ממוזער|[טטרה מקסיקנית עיוורת בגן החיות התנ"כי בירושלים]]
**טרוגלוביט** (Troglobite או Troglobionts) הוא שם כולל למינים רבים של בעלי חיים זעירים המצויים כל ימי חייהם בחלקים חשוכים של מערות ואתרים דומים. בעלי חיים אלה בעלי התאמה אנטומית ופיזיולוגית לסביבה חסרת אור שמש. החושים של הטרוגלוביטים, שמאפשרים להם לחיות מתחת לאדמה, מפותחים מהמקובל בבעלי חיים המצויים על פני האדמה: חוש הריח, חוש הטעם וההתמצאות בדרך הודות לרגישות לרעידות ותנודות בקרקע. לעומת זאת, תכונות אנטומיות מסוימות מנוונות בעיניים ופיגמנטציה.

דוגמאות לטרוגלוביטים: דגי מערות עיוורים כמו טטרה מקסיקנית עיוורת (*Astyanax mexicanus*) ו-צרצרי מערות. קיימים גם סוגי דגים, דו-חיים, חסילונים, סרטנים וחרקים עם תכונות דומות. הטרוגלוביטים הם אנדמיים לסביבה מסוימת ולמקורות מזון מיוחדים.

## ראו גם
* מערת איילון
* שטרגל 
* טיפולוקריס
* טתיסבאנה

## קישורים חיצוניים
* '''טרוגלוביט''', ד"ר אסף רוזנטל, איך יצור קטן גורם לעצירת יוזמות פיתוח  - באוסטרליה

*
מילובאן מירושביץ'

**מילובאן "מילו" פטר מירושביץ' אלבורנוז**' (בספרדית: **Milovan "Milo" Petar Mirošević Albornoz**; נולד ב-20 ביוני 1980) הוא כדורגלן עבר צ'יליאני ששיחק בעמדת הקשר.

## קריירה
מירושביץ' החל את דרכו כשחקן בקבוצת אוניברסידד קאתוליקה הצ'יליאנית בעונת 1999/2000, ושיחק בשורותיה עד תום עונת 2001/2002.

בעונת 2002/2003, עבר מירושביץ' לקבוצת ראסינג קלוב הארגנטינאית, ושיחק במדיה עד תום עונת 2005/2006. ב-2004, הגיע עם ראסינג קלאב לשלב רבע גמר גביע הליברטדורס, טורניר כדורגל דרום אמריקאי המקביל לליגת האלופות.

בעונת 2006/2007 הושאל מירושביץ' לבית"ר ירושלים למשך עונה אחת, בה שיחק ב-35 משחקים וכבש 5 שערים. בתום העונה, זכה מירושביץ' עם קבוצתו באליפות ליגת העל, החמישית במספר של הקבוצה. מירושביץ' המשיך עונה נוספת במדי הקבוצה, אולם לא הרבה לשחק, ובינואר 2008 עזב את הקבוצה ועבר לארחנטינוס ג'וניורס הארגנטינאית, שם שיחק עד תום העונה.

בתחילת עונת 2008/2009 חזר לשחק בקבוצת נעוריו, אוניברסידד קאתוליקה. בשנת 2012 עבר לשחק בקולומבוס קרו האמריקאית, מליגת ה-MLS, ובתחילת שנת 2013 חזר לאוניברסידד קאתוליקה. בשנת 2014 עבר לאוניון אספניולה הצ'יליאנית.

## קישורים חיצוניים

קטגוריה:כדורגלנים צ'יליאנים
קטגוריה:קשרי כדורגל צ'יליאנים
קטגוריה:כדורגלני אוניברסידד קאתוליקה
קטגוריה:כדורגלני ראסינג קלוב
קטגוריה:כדורגלני בית"ר ירושלים
קטגוריה:כדורגלני ארחנטינוס ג'וניורס
קטגוריה:כדורגלני קולומבוס קרו
קטגוריה:כדורגלני אוניון אספניולה
קטגוריה:כדורגלנים זרים בישראל
קטגוריה:כדורגלני נבחרת צ'ילה
קטגוריה:כדורגלני קופה אמריקה 2004
קטגוריה:צ'יליאנים ממוצא קרואטי
קטגוריה:ספורטאים צ'יליאנים בארגנטינה
קטגוריה:ספורטאים צ'יליאנים בישראל
קטגוריה:ספורטאים זרים באיחוד האמירויות הערביות
קטגוריה:ספורטאים זרים בארצות הברית
קטגוריה:צ'יליאנים שנולדו ב-1980
ריכרד בר

**ריכרד בֵּר** (בגרמנית: **Richard Baer**; 9 בספטמבר 1911 – 17 ביוני 1963) היה קצין נאצי בשורות האס אס שהגיע לדרגת אס אס שטורמבאנפיהרר (הדרגה המקבילה לרב-סרן), והיה מפקדו של מחנה הריכוז וההשמדה אושוויץ החל ממאי 1944 עד לשחרור המחנה ב-27 בינואר 1945.

## ביוגרפיה
בר נולד בבוואריה בשנת 1911. הוא היה קונדיטור. בשנת 1930 הוא הצטרף למפלגה הנאצית ובשנת 1931 הצטרף לאס אס. לאחר מכן הועסק כשומר במחנה הריכוז דכאו. בשנת 1939 הצטרף לדיוויזיה ה-3 של האס אס, ובשנת 1942 מונה לשליש צבאי של מחנה הריכוז נוינגמה. שנה לאחר מכן, בשנת 1943, קודם לתפקיד שלישו הצבאי של אוסוולד פוהל, פקיד נאצי בכיר שהיה מעורב בהשמדת יהודים רבים בשואה. בנובמבר מונה למנהל מחלקה.

ב-11 במאי 1944 החליף את ארתור ליבהנשל כמפקד מחנה הריכוז וההשמדה אושוויץ I, ובסוף יולי 1944 מונה כמפקד כל חלקיו של מחנה הריכוז אושוויץ. בתפקיד זה פעל עד לשחרור המחנה בתחילת שנת 1945. ב-17 בינואר 1945 נתן בר את פקודת פינוי המחנה והצעדת האסירים לכיוון גרמניה, בהתאם להוראותיו של היינריך הימלר, ובהן – איסור להשאיר מאחור אסירים חיים. אחד ממובילי צעדות המוות טען שהפקודה של בר כללה הוראה לחסל בירייה אסירים חולים שאינם יכולים להשתתף בצעדה או להמשיך בצעידה. אם עדות זאת נכונה, לא ידוע האם זו תוספת אישית של בר או של מישהו בשרשרת הפיקוד בינו ובין הימלר. אולם, ישנם המפקפקים בכך שבר נתן את ההוראה הזאת, והם מייחסים את חוסר הסדר בעת צעדות המוות לכך שבר לא דאג לפינוי אלא נמלט עם הסגל שלו בבהילות בלי לדאוג לפינוי האסירים. בפברואר 1945 החליף בר את אוטו פרשנר כמפקד מחנה דורה-מיטלבאו.

### אחרי מלחמת העולם השנייה
בסופה של מלחמת העולם השנייה נמלט בר עם רעייתו תחילה לעיר ויידן ומשם לדרום בוואריה. אף על פי שנבדק פעמיים על ידי חיילים אמריקנים לא התגלתה שייכותו לאס אס. בדצמבר 1945 הגיע עם רעייתו להמבורג (שם התגוררה משפחתה). בהמבורג הצליח לרכוש בשוק השחור תעודת שחרור ממחנה שבויים רוסי תחת השם החדש שנטל לעצמו - "קארל נוימן". מקיץ 1946 החל לעבוד כיערן, חוטב וסוחר עצים באחוזה של אוטו פון ביסמרק.
כיוון שחשש שתתגלה זהותו האמיתית, נמנע מקשרים עם שכנים וחברים לעבודה.

בתחילת 1959 ביקשה התביעה בפרנקפורט את הסמכות להעמיד פושעים מאושוויץ לדין במשפט אושוויץ השני וסמכות זאת ניתנה לה באפריל 1959. בעקבות זאת החל מצוד כלל-ארצי בגרמניה אחר פושעים מאושוויץ, ובהם ריכרד בר. תמונתו של בר פורסמה בעיתונות, ואחד העובדים באחוזה שזיהה את בר כמבוקש בעיתון, דיווח למשטרה. תובע מפרנקפורט נסע לאחוזה ובעזרת המשטרה המקומית עצרו את בר ביער באקדחים שלופים, ב-20 בדצמבר 1960. תחילה הכחיש שהוא ריכרד בר, אולם לאחר זמן לא רב ולאחר שנאמר לו שיש די והותר ראיות להוכיח את זהותו, הוא הודה בזהותו האמיתית. דבר מעצרו פורסם בתקשורת, ונתן זריקת עידוד לתביעה שהכינה את משפט אושוויץ השני. ביוני 1961 הוא נחקר לקראת משפט אייכמן וטען שלא הכיר אותו כלל. לטענתו, הוא פיקד רק על מחנה I באושוויץ ולא הייתה לו ידיעה על הנעשה במחנות האחרים. בר היה אמור להיות הנאשם הראשי במשפט אושוויץ השני. כתב אישום הוגש נגדו באפריל 1963, אולם הוא מת מהתקף לב במעצר ביוני 1963. מותו של בר אפשר לשאר הנאשמים במשפט לטעון שהם רק פעלו בהתאם לפקודות שניתנו להם, בלי שעמד מולם מפקד המחנה שיטען לפעילות עצמאית של דרגות הביניים.

## לקריאה נוספת
* מיכאל בר-זוהר, **הנוקמים**, לוין אפשטיין, תל אביב, 1969, עמ' 201–203.

## קישורים חיצוניים

* 

## הערות שוליים

קטגוריה:אנשי אס אס
קטגוריה:מחנה הריכוז נוינגמה
קטגוריה:פושעי מלחמה נאצים
קטגוריה:סגל מחנות אושוויץ
קטגוריה:גרמנים שנולדו ב-1911
קטגוריה:גרמנים שנפטרו ב-1963
מוחמד פאריס

**מוחמד אחמד פאריס** (בערבית: **محمد أحمد فارس**, תעתיק מדויק: מֻחַמד אחמד פארִס; 26 במאי 1951 – 19 באפריל 2024) היה הקוסמונאוט הסורי הראשון והערבי השני (הראשון הוא סולטאן בן סלמאן אאל סעוד) בחלל.

## ביוגרפיה
פאריס נולד בחלב, והיה שייך לעדה הסונית. כטייס הגיע לדרגת קולונל בחיל האוויר הסורי. בעת שנבחר להיות קוסמונאוט, התמחה בניווט.

### טיסה לחלל
פאריס נבחר במסגרת תוכנית אינטרקוסמוס, להיות קוסמונאוט ב-30 בספטמבר 1985. הוא היה אחד מארבעת המועמדים שהגיעו לשלב הגמר: שני עלווים, דרוזי ופאריס, שהיה סוני. בתחילה לא נחשב מועמד מוביל, אולם כאשר שניים נפסלו הוא היה המועדף.
פאריס המריא כקוסמונאוט מחקר במשימה סויוז TM-3 ביולי 1987 ושהה בחלל בתחנת החלל מיר 7 ימים, 23 שעות ו-4 דקות. במהלך הטיסה ביצע ניסויים וגם צילם את סוריה מהחלל. חזר לכדור הארץ במשימה סויוז TM-2.

לאחר טיסתו נחשב גיבור לאומי. הוא זכה בעיטור גיבור ברית המועצות ובמסדר לנין ב-30 ביוני 1987.

### לאחר הטיסה
לאחר הטיסה לחלל חזר לחיל האוויר הסורי ולחאלב, ושימש יועץ לנשיא.
ב-4 באוגוסט 2012, במהלך מלחמת האזרחים בסוריה ערק ממשטר אסאד והודיע על תמיכתו במורדים.
הוא התגורר בטורקיה ועזר לפליטים, וגם היה חלק מהוועדה הלאומית לתיאום שינוי דמוקרטי, ארגון אופוזיציה סורי.

פאריס נפטר ב-19 באפריל 2024. הותיר אחריו אישה ושלושה ילדים.

## קישורים חיצוניים

* 

## הערות שוליים

קטגוריה:קוסמונאוטים
קטגוריה:אנשי צבא סורים
קטגוריה:חיל האוויר הסורי
קטגוריה:מוסלמים סונים
קטגוריה:טייסים צבאיים ממדינות ערב
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:סורים שנולדו ב-1951
קטגוריה:סורים שנפטרו ב-2024
גן החיות של ברלין

**גן החיות של ברלין** (גרמנית: **Zoologischer Garten Berlin**) הוא אחד מגני החיות הגדולים בגרמניה ובאירופה ומהעתיקים בעולם. הוא נוסד בחודש אוגוסט 1844 בברלין, אז בירת הממלכה הפרוסית והיה גן החיות הראשון שנבנה בגרמניה. החיות הראשונות נרכשו עבור הגן על ידי פרידריך וילהלם הרביעי, מלך פרוסיה.
## פעילות
גן החיות בברלין נחשב כגדול בעולם מבחינת מספר המינים החיים בו: מעל 1,500 מינים ומעל 14,000 בעלי חיים.

גן החיות, המתפרש על פני 350 דונם, נמצא בקצהו של הפארק העירוני הגדול טירגארטן (שם שפירושו המילולי גן חיות, אף שכלל אינו כזה, ושמו ניתן לו כאשר שימש כאזור ציד של בית המלוכה). בקצה השני של הפארק ניצב בניין הרייכסטאג, בניין הפרלמנט הגרמני. זהו אחד מגני החיות המתוירים בעולם, עם כשלושה מיליון מבקרים בשנה.

במלחמת העולם השנייה נהרס רובו בהפצצות מהאוויר ושרדו בו כ-90 בעלי חיים. לאחר סיום המלחמה, בעוד בניין הרייכסטאג נותר צמוד לחומת ברלין ונותר בשממונו וחורבנו עד איחוד גרמניה, שופץ גן החיות ששכן בחלקה המערבי של העיר ושוקם במלואו.

אחד מהמינים הנדירים בגן הם פנדה ענקית. זהו מין הנתון בסכנת הכחדה ונדיר גם בגני חיות ברחבי העולם, כאשר לפי הערכות, רק 1,000 פנדות חיות בטבע בדרום סין. הפנדות הוענקו לקנצלר גרמניה כמחווה מיוחדת מידי נשיא סין.

בתחילת שנת 2007 התפרסם גן החיות בברלין גם בזכות הדיון הציבורי בעניינו של דוב הקוטב קנוט, אשר נולד בשבי בגן בחודש דצמבר 2006. בחודשים שלאחר לידתו הפך קנוט למושא לפרסום עולמי מצד אחד, ולסוגיה שנויה במחלוקת בדבר הזכות להחזיק חיות בר בשבי ולהחתימן באופן מלאכותי על ידי אדם, מצד שני.

בסמוך לגן החיות ממוקמת תחנת הרכבת "ברלין גן החיות", אשר אליה צמוד מסוף אוטובוסים גדול, והיא מוכרת בשמה הגרמני המקוצר "Bahnhof Zoo" (קרי: בנהוף צו).

## גלריה

קובץ:BerlinZooElephantGate.jpg|פילי האבן הגדולים, בכניסה לגן החיות בברלין
קובץ:Knut IMG 8095.jpg|**קנוט**, דוב הקוטב. גן החיות בברלין, מרץ 2007
קובץ:BerlinZooPanda.jpg|דוב פנדה בגן החיות של ברלין, אוגוסט 2023
קובץ:BerlinZooPelicans.jpg|שקנאים בגן החיות של ברלין, אוגוסט 2023


## קישורים חיצוניים

* 
* 

## הערות שוליים

ברלין, חיות
קטגוריה:ברלין: מבנים
קטגוריה:שרלוטנבורג-וילמרסדורף
אברהם לבינסון

**אברהם לבינסון** (**Avraham Lewensohn**; ו' בחשוון ה'תרפ"ד, אוקטובר 1923 – י"ח באלול ה'תשמ"ו, ספטמבר 1986) היה פרסומאי, צייר, גרפיקאי ומוציא לאור. מחלוצי ענף הפרסום בישראל ומהדמויות המובילות בתחום הקריאייטיב בענף הפרסום בשנות ה-60 וה-70 של המאה ה-20.

## ביוגרפיה
נולד בירושלים, בנם של בנימין לבינסון (שהקים את חברת הפרסום הראשונה בפלשתינה-א"י ב-1922) ופרומה, שהייתה בת אחותו של בוריס שץ.

לאחר סיום לימודיו בתיכון בית הכרם, התגייס לצבא האמריקאי, שם שירת במחלקה הגרפית. לאחר שירותו הצבאי למד ציור וגרפיקה ב-Ozenfant School of Fine Arts. עם שובו לישראל בשנת 1951 התמנה לעורך הגרפי של דבר השבוע וקנה לו מעריצים רבים בשל איוריו המשעשעים לטור השבועי הקבוע "מה נשמע?" שכתב דן בן אמוץ, ושהודפס מאז כספר במהדורות רבות.

בשנת 1954 הקים יחד עם מאט גורדון (Matt Gordon) ואורי (הנרי) אילון (Uri Aylon) את חברת הפרסום "גורדון לבינסון אילון", שהפכה לימים ל"שחם לבינסון אילון" ואחר כך ל"חגי לבינסון אילון".
זמן קצר לאחר היווסדו, ביסס המשרד את מקומו בצמרת עולם הפרסום, והוביל יחד עם דחף, טל-אריאלי, בינג ליניאל וד"ר יעקובסון את דירוג "חמשת הגדולים" של עולם הפרסום בארץ. גורדון לבינסון אילון נחשב המשרד הראשון בארץ שאימץ, בתחילת שנות ה-60, דפוסי עבודה אמריקאיים, בכללם הצבת הקרייאטיב – הקופירייטר (שכונה אז רעיונאי) והמעצב הגרפי – במרכז המשרד, ונחשב בקרב אנשי התעשייה למשרד פרסום מוביל, בעיקר בשל רמת הקריאייטיב והעיצוב הגרפי. במשך רוב שנות פעילותו היה המשרד חממה למיטב הכוחות המקצועיים בענף הפרסום, ורבים מהגרפיקאים המצליחים בענף הפרסום ביניהם גד אולמן, דן ריזינגר,אפרים ריבקינד אפי, עמרם פרת, אשר אורון ועוד רכשו את ניסיונם תחת שרביט הניהול של לבינסון.

לבינסון הטביע את חותמו במספר קמפיינים פרסומיים חדשניים שזכו בפרסים בישראל ומחוצה לה בהם שיתף גם אמנים ביניהם ז'אן דוד, ג'ורג הים ובן משפחתו בצלאל (ליליק) שץ.
בין לקוחות המשרד היו: אל על, צים, משרד התיירות, פורד, קודאק, הרץ, דיינרס, הלנה רובינשטיין, שוופס, שרתון, בנק הפועלים, המגפר, טמבור, אתא, שיכון עובדים, כרמל מזרחי, אמישרגז, הסנה ורבים אחרים. כמו כן, קיים המשרד קשרי עבודה עם חברות פרסום זרות ושיתף פעולה עם גרפיקאיים בינלאומיים באנגליה ובארצות הברית.

במחצית שנות ה-70, לאחר כ-20 שנים אינטנסיביות בצמרת הפרסום בישראל ובשיא הצלחתו בחר לבינסון לפרוש מעיסוק ישיר בפרסום. הוא שימש תקופה קצרה כמנכ"ל האיגוד הישראלי לפרסום אך פרש והקדיש מזמנו לתחומי עניין אחרים; ציור, חקר ירושלים וארץ ישראל, הוצאת הספרים – בית א. לבינסון – בנושאי ארץ ישראל ועוד.

בין הספרים שהוציא לאור: שני מדריכי טיולים פרי עטו מורה דרך לירושלים יהודה ושומרון, ו-"Israel Tourguide", שתי סדרות הדפסים של ציורי דייוויד רוברטס וטרנר ממסעותיהם בא"י, "מסע תענוגות לארץ הקודש" מאת מארק טוויין, "בת ירושלים הקטנה" מאת מרים הרי, "מסע אל אררט" מאת מייקל ארלן, ועוד.

לבינסון נפטר ב-1986 ונקבר בבית הקברות היהודי בהר הזיתים.

## משפחתו
לבינסון היה נשוי לרות, צ'לנית, ואב לארבעה בנים: הבמאי מיכה לבינסון, המלחין פרופ' גדעון לבינסון, עורך הדין ואיש גלי צה"ל עודד לבינסון ובנימין (ג'ימי) לבינסון - יועץ שיווק לחברות ומנהל בית שץ ירושלים.

## קישורים חיצוניים
* אברהם לבינסון, ב-worldcat

## הערות שוליים

קטגוריה:פרסומאים ישראלים
קטגוריה:גרפיקאים ישראלים
קטגוריה:ציירים ישראלים
קטגוריה:מו"לים ישראלים
אברהם
קטגוריה:משפחת שץ
קטגוריה:בוגרי התיכון ליד האוניברסיטה
קטגוריה:יהודים הקבורים בהר הזיתים: חלקת קהילת ירושלים
קטגוריה:ישראלים שנולדו ב-1923
קטגוריה:ישראלים שנפטרו ב-1986
עמרם

**עַמְרָם** הוא דמות מקראית, אביו של משה, אהרן ומרים הנביאה, ובנו של קהת בן לוי בן יעקב.

## משפחתו
עמרם נולד בזמן גלות בני ישראל במצרים ונפטר בגיל 137. במקרא מסופר כי, עמרם לקח את יוכבד דודתו בת לוי לאשה. "וַיִּקַּח עַמְרָם אֶת-יוֹכֶבֶד דּוֹדָתוֹ, לוֹ לְאִשָּׁה, וַתֵּלֶד לוֹ, אֶת-אַהֲרוֹן וְאֶת-משֶׁה; וּשְׁנֵי חַיֵּי עַמְרָם, שֶׁבַע וּשְׁלוֹשִׁים וּמְאַת שָׁנָה.". לפי צוואת לוי בארמית, עמרם ויוכבד נולדו באותו יום, 16 שנה לאחר ירידת יעקב למצרים (כמובא בחז"ל: "עמרם ראה את יעקב"), ונישאו בני 30, כשלוי היה בן 94. תאריך לידתם הוא באחד לחודש השביעי, שהוא יום הזיכרון, שחל בלוח העברי בא' בתשרי, ובלוח השנה במגילות קומראן אמור לחול ביום השוויון של הסתיו.

בספר במדבר מסופר על אחי עמרם: יצהר, חברון ועזיאל.

בימי דוד היו מצאצאי עמרם: שבואל בן גרשום בן משה, נגיד על האוצרות.

## דמותו של עמרם
על פי התלמוד הבבלי, עמרם נמנה עם ארבעת האישים בתנ"ך אשר לא חטאו מעולם, ומתו רק בעטיו של נחש (השלושה האחרים הם: בנימין, כלאב וישי).

בתלמוד הבבלי מכונה עמרם "גדול הדור". חז"ל מנמקים השקפה זו בעמידתו כנגד גזירת פרעה, אשר ציווה להשליך ליאור כל בן הילוד (). 
מסופר כי, בהתקבל גזירת פרעה, עמדו כל ישראל וגירשו את נשותיהן. עמרם, כשכניו, גירש את יוכבד ממנו. אולם, מרים, בתו, לא עמדה כנגד והתריסה כנגד אביה כי, אומנם קשה ואכזרית היא גזירת פרעה הרשע, אך גזירת עמרם קשה ממנה. פרעה הרי גזר אלא על הזכרים בלבד ואילו עמרם גוזר דין גם על הזכרים וגם על הנקבות. בשמעו את דברי בתו, אמר: "ולריק ישראל מולידים!" "עמד הוא והחזיר את אשתו, עמדו כל ישראל והחזירו נשותיהן. עמרם הושיבה ליוכבד באפריון כשהחזירה, ומרים ואהרן מרקדין לפניהם, ומלאכי השרת אומרים: אם הבנים שמחה.". 

עוד נאמר כי, אלוהים זיווג את יוכבד לעמרם, כדי שיעמוד מהם גואל ויגאל ישראל. "טובים השנים" - אלה הם עמרם ויוכבד. בנוסף, "דברי חכמים בנחת נשמעים" - נאמר על עמרם ובית דינו.

בעיני חז"ל עמרם היה חשוב מאוד ועל-כן, דרשו עליו הפסוק: "אדם אחד מאלף מצאתי", זה עמרם, "חדשים גם ישנים דודי צפנתי לך", "ישנים" - עמרם בן קהת.

## ראו גם

* עץ משפחה של דמויות מקראיות - מתרח ועד שלמה

## קישורים חיצוניים

## הערות שוליים

עמרם
קטגוריה:לוויים בתנ"ך
קטגוריה:אישים בפרשת שמות
קטגוריה:אישים בתנ"ך שהגיעו לגיל 110
קטגוריה:שבעה שקיפלו את העולם
ז'וזה ראמליו

**ז'וזה רמאליו קראבליו דה פריטאס** (בפורטוגזית: **José Ramalho Carvalho de Freitas**; נולד ב-3 ביוני 1980 בנאטאל, ברזיל), הוא כדורגלן ברזילאי המשחק בעמדת הקשר האחורי.

גדל בקבוצת סנטו אנדרה הברזילאית ועלה לבוגרים בשנת 1997. שם שיחק עד שנת 2007, כאשר במהלך השנים הושאל מספר פעמים לויטוריה ולסאו פאולו.

בתחילת שנת 2007 הגיע לישראל לשחק בבית"ר ירושלים כחיזוק ברזילאי נוסף ביחד עם קלבייר שוונקי וטוטו רושל שהיו חבריו בברזיל. במשחקו הראשון בקבוצה הציג יכולת טובה אולם למרות זאת נשאר על הספסל ולא שיחק ברוב שלבי העונה. במחזור החמישי של ליגת העל חתם רמאליו במכבי תל אביב ושוחרר בפגרת החורף של הליגה.

לאחר שחזר לברזיל שיחק בקבוצות נוספות, ובשנת 2013 חזר לקבוצת נעוריו, סנטו אנדרה.

## קישורים חיצוניים

קטגוריה:קשרי כדורגל ברזילאים
קטגוריה:כדורגלנים ברזילאים
קטגוריה:כדורגלני ויטוריה
קטגוריה:כדורגלני סאו פאולו
קטגוריה:כדורגלני בית"ר ירושלים
קטגוריה:כדורגלני מכבי תל אביב
קטגוריה:כדורגלני קריסיומה
קטגוריה:כדורגלנים זרים בישראל
קטגוריה:ברזילאים שנולדו ב-1980
חומצה בוטירית

**חומצה בוטירית** (חומצת חמאה) או **חומצה בוטנואית** היא חומצה קרבוקסילית בעלת המבנה CH3CH2CH2-COOH. זהו נוזל שמנוני שקוף, מסיס במים, באתנול ובאתר. ניתן להפריד את החומר מהפאזה המימית על ידי המסת מלחים כדוגמת סידן כלורידי. לחומצת חמאה ריח חריף ולא נעים של רקבון וטעם חריף ומר המאופיין בטעם לוואי מתקתק, בדומה לאתר. החומצה הבוטירית נוצרת באופן טבעי בתהליך ההחמצה של חמאה, ומכאן שמה (חמאה ביוונית: βουτυρος). החומצה גם נמצאת באופן טיפוסי בקיבה וממנה נובע ריחו החריף של הקיא והנפיחה. בני אדם מסוגלים להבחין בריח ובנוכחות החומצה באוויר בריכוזים העולים על עשרה חלקים למיליון (ppm).

בשומן מהחי ובשומנים מהצומח נמצאים אסטרים של חומצה בוטירית. הגליצריד של חומצה בוטירית מהווה בין 3% ל-4% מחמאה. כשחמאה נהיית מעופשת, הגליצריד עובר הידרוליזה והחומצה משתחררת, דבר שגורם לריח הרע.

## הפקה
בתעשייה מייצרים חומצה בוטירית מתגובת פרופן עם גז סינתיזה לקבלת האלדהיד בוטנאל  

CO+H_2 +CH_3CH=CH_2 \rightarrow CH_3CH_2CH_2CHO

שאותו מחמצנים לחומצה: CH3CH2CH2CHO -> CH3CH2CH2COOH

ניתן להפריד את החומצה מתמיסה מיימית באמתעות שיקוע מלח הסידן 

Ca(C4H7O2)2

כמה מיני חיידקים אל-אווירניים אובליגטורים, בעיקר מהסוג קלוסטרידיום (Clostridium) יוצרים חומצה בוטירית בתהליכי תסיסה שתוארו כבר על ידי לואי פסטר בשנת 1861. התהליך מתחיל בפירוק מולקולת גלוקוז לשתי מולקולת פירובאט שמתחמצנות לאצטיל קואנזים A. בתהליך נוצרות שתי מולקולות פחמן דו-חמצני ושתי מולקולות מימן כתוצרי לוואי. תגובת התסיסה:

C_6H_{12}O_6\rightarrow C_4H_8O_2 + 2CO_2 + 2H_2  

## שימושים
משתמשים בחומצה בוטירית להכנת אסטרים שונים, לאסטרים נדיפים של חומצה בוטירית דוגמת מתיל-בוטיראט יש ניחוח וטעם נעימים ולכן משמשים כתוספי מזון ובשמים. האסטרים מוספים גם למזון בעלי חיים כדי למנוע צמיחת חיידקים. בשל הריח החזק החומצה משמשת תוסף לפתיונות דיג, בפרט לדיג קרפיונים. בחומצה בוטירית נעשה שימוש בפצצות סירחון שהופעלו נגד ספינות ציד לווייתנים, וכן לתקיפה באמצעות חומצה. 

## קישורים חיצוניים

גיליון בטיחות חומרים של חומצה בוטירית
* 

בוטירית, חומצה
קטגוריה:חומרי טעם וריח
לירון וילנר

**לירון וילנר** (נולד ב-7 בפברואר 1979) הוא כדורגלן עבר ישראלי ששיחק בעמדת החלוץ.

## קריירה
וילנר, יליד נתניה, החל את קריירת המשחק שלו במחלקת הנוער של מכבי נתניה והתקדם בקבוצה הבוגרת בתקופה שזו הייתה בליגה הארצית (אז הליגה השנייה בישראל). את עונת 1998/1999 פתח בקבוצת מכבי חיפה מהליגה הראשונה אך במהלך העונה עבר לקבוצת מכבי הרצליה, אז בליגה הבכירה גם כן.

בעונת 1999/2000, עם חזרתה של נתניה לליגה הראשונה, אז שונה שמה לליגת העל, חזר וילנר לקבוצה ושיחק בה עד עונת 2005/2006, למעט גיחה של כחצי עונה בעונת 2002/2003, במהלכה שיחק בקבוצת בני יהודה תל אביב כיוון שלא זכה למספיק דקות משחק במכבי נתניה.

בשנת 2000 היה מעורב וילנר במה שזכה לכינוי "פרשת הנבחרת הצעירה", במסגרתה הואשם יחד עם עוד שישה שחקנים מהנבחרת הצעירה של ישראל בקיום יחסי מין עם צעירה בת 17 ערב משחק הנבחרת. וילנר הושעה על ידי בית הדין של ההתאחדות לכדורגל לשנתיים בפועל מפעילות בנבחרות הלאומיות ועוד שנתיים על תנאי, אך זכה לחנינה בפברואר 2002.

בסוף עונת 2003/2004 ירדה מכבי נתניה לליגה הלאומית (הליגה השנייה בישראל). וילנר המשיך בקבוצה גם בליגה הלאומית ועלה עם נתניה בחזרה לליגת העל, תוך עונה אחת. בעונת 2005/2006, כשהקבוצה שיחקה בליגת העל, וילנר, שחש שלא זכה למספיק דקות משחק בקבוצה רצה לעזובה במהלך העונה, ביקש לעזוב אך בשל הקשיים שלו לעזוב התבטא אביו, יהודה וילנר, כנגד מאמן הקבוצה באותה תקופה, ראובן עטר, בשל כך שהעדיף בהרכב הקבוצה את פפי קימוטו ולא את וילנר. לבסוף, לאחר מאבק בין הקבוצה למשפחת וילנר, עבר השחקן לתקופת השאלה של חצי עונה להכח עמידר רמת גן ועזר לה בהעפלתה לליגת העל.

בעונת 2006/2007 עבר וילנר לבני סכנין שירדה בעונה שלפני כן לליגה הלאומית, ועזר לה במהלך עונה זו לעלות לליגת העל ובכך השלים שלוש עליות ליגות בקריירה עם שלוש קבוצות שונות. וילנר עזב את סכנין בינואר 2008 ועבר להפועל חיפה, משום שלא קיבל הרבה דקות משחק בבני סכנין. בתום העונה עבר להפועל רעננה, ולאחר מכן שיחק בקבוצות נוספות בליגות הנמוכות, עד שפרש ממשחק פעיל בקיץ 2010.

## תארים
;מכבי נתניה
* גביע הטוטו לליגת הלאומית (1): 2004/2005

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי נתניה
קטגוריה:כדורגלני מכבי חיפה
קטגוריה:כדורגלני מכבי הרצליה
קטגוריה:כדורגלני בני יהודה תל אביב
קטגוריה:כדורגלני הכח עמידר רמת גן
קטגוריה:כדורגלני בני סכנין
קטגוריה:כדורגלני הפועל חיפה
קטגוריה:כדורגלני הפועל רעננה
קטגוריה:כדורגלני הפועל חדרה
קטגוריה:כדורגלני מכבי השקמה רמת חן
קטגוריה:נתניה: כדורגלנים
קטגוריה:ישראלים שנולדו ב-1979
אליהו מרידור

**אליהו מרידור** (20 ביולי 1914 – 16 באוקטובר 1966) היה מראשי האצ"ל, ממייסדי תנועת החרות וחבר הכנסת מטעמה.

## ביוגרפיה
מרידור נולד בשם אליהו וירז'בולובסקי, בסנקט פטרבורג שברוסיה. אמו, זלמה וירז'בולובסקי-אולשוונגר, הייתה אחותו של המתרגם עמנואל אולסבנגר. כבר בנעוריו היה פעיל בתנועת בית"ר בגרייבו שבפולין, ואף התמנה למפקד בית"ר שם. כיהן גם כחבר נציבות בית"ר בפולין. הוא עברת את שמו בהשראת ספרו של זאב ז'בוטינסקי "שמשון", בו מסופר על האחים מרידור (דור של מורדים) ורמידור.

במהלך לימודיו באוניברסיטת ורשה היה פעיל בארגון הסטודנטים היהודים באוניברסיטה. בשנת 1936 עלה לארץ ישראל ועבד כעורך דין. בישראל היה חבר בכיר בארגון האצ"ל, ושימש מפקד בית"ר ומפקד האצ"ל בירושלים, עד שנעצר על ידי השלטונות הבריטיים בארץ ישראל בסוף מרץ 1944. לאחר מספר חודשים היה מראשוני גולי אצ"ל ולח"י לאפריקה. הוא הושב לארץ ישראל ביולי 1946. בתחילת אוגוסט 1947 נעצר שוב אך בסוף החודש שוחרר. במלחמת העצמאות היה בין הלוחמים בירושלים ונפצע בקרב שייח' ג'ראח.

היה ממייסדי תנועת החרות, ויו"ר סניף התנועה בירושלים. בשנת 1959 נבחר מטעם תנועת החרות לכנסת הרביעית וכיהן כחבר הכנסת עד לפטירתו ב-16 באוקטובר 1966, במהלך כהונתו כחבר הכנסת השישית. לאחר פטירתו נכנס שלמה כהן-צידון לכהן כחבר הכנסת. בראש המספידים בהלווייתו היו מנחם בגין והרב אריה לוין. נטמן בהר המנוחות.

רחוב בפסגת זאב (מזרח) קרוי על שמו.

## משפחתו
מרידור נשא בשנת 1943 לאישה את רעננה לבית טננבלאט, לימים פרופסור ללימודים קלאסיים באוניברסיטה העברית. הם הורים לארבעה: דן מרידור, לשעבר סגן ראש הממשלה, שר המשפטים ושר האוצר, פרופ' חגית הורביץ, לשעבר מנהלת מחלקת הילדים בבית החולים ביקור חולים, ד"ר אביטל דרמון, מנהלת היזמה למחקר יישומי בחינוך, וסלי מרידור, לשעבר יו"ר הסוכנות היהודית ושגריר ישראל בארצות הברית. בין נכדיו נמנים אלי הורביץ, איש חינוך ומנכ"ל קרן טראמפ, שאול מרידור, לשעבר ראש אגף תקציבים במשרד האוצר, והשחקן אבישי מרידור.

## קישורים חיצוניים

* 
* פרופ' יהודה לפידות מרידור רעננה, אנציקלופדיה יהודית דעת
* 

## הערות שוליים

קטגוריה:אנשי העלייה החמישית
קטגוריה:לוחמי האצ"ל
קטגוריה:גולי אפריקה
קטגוריה:עורכי דין ישראלים במאה ה-20
קטגוריה:חברי הכנסת מטעם חירות
קטגוריה:חברי הכנסת מטעם גח"ל
אליהו
קטגוריה:יהודים הקבורים בהר המנוחות
קטגוריה:חברי הכנסת הרביעית
קטגוריה:חברי הכנסת החמישית
קטגוריה:חברי הכנסת השישית
קטגוריה:חברי כנסת שמתו במהלך כהונתם
קטגוריה:ישראלים שנולדו ב-1914
קטגוריה:ישראלים שנפטרו ב-1966
ג'רמנווינגס

**ג'רמנווינגס** (בגרמנית: **Germanwings**) הייתה חברת תעופה המוגדרת כחברת תעופה זולה. בסיסה הראשי של החברה היה בנמל התעופה קלן/בון.

## תולדות החברה
החברה נוסדה בשנת 1997 והחלה את טיסותיה בשנת 2002. החברה שייכת לחברת התעופה הגרמנית יורווינגס, שהיא חברת בת של לופטהנזה.

החברה מוזגה ליורווינגס ב-2016 ונסגרה סופית ב-2020.

## צי המטוסים

## תאונות ותקריות
* ב-24 במרץ 2015, טיסה 9525 של החברה התרסקה בהרי האלפים בצרפת במהלך טיסה מברצלונה שבספרד לדיסלדורף שבגרמניה. חקירה מעמיקה העלתה שטייס המשנה אולדראס לוביץ שסבל מבעיות דיכאון פסיכוטיות ריסק את המטוס בכוונה תוך תכנון מראש של ההתאבדות.

## קישורים חיצוניים

* 

*  מדיה וקבצים בנושא ג'רמנווינגס באתר Airliners.net
* 

## הערות שוליים

קטגוריה:חברות תעופה גרמניות שנסגרו
קטגוריה:קבוצת לופטהנזה
קטגוריה:חברות לטיסות חסך
יערה יפנית

**יערה יפנית** (שם מדעי: *Lonicera japonica*) היא צמח נוי מטפס הנפוץ בישראל. קל להבדיל אותה מהיערה האיטלקית, הגדלה בר בחבל ההררי, על-פי העלים: ליערה היפנית עלים מוארכים בעלי חוד בקצה, ואילו ליערה האיטלקית עלים כמעט עגולים. היערה היפנית גדלה באופן טבעי במזרח אסיה, בין השאר ביפן, בקוריאה, בסין ובטאיוון והגיעה לחדירה רבה בדרום אמריקה.

## תכונות הצמח
הצמח מטפס, תופס מרחב רב, ופריחתו בולטת וריחנית בחודשי האביב והקיץ. גם בחודשי הסתיו והחורף הוא שומר על צבע ירוק ועליו אינם נושרים. הוא נחשב למטפס מבוקש בגינות ציבוריות, שכן אין לו דרישות גבוהות להשקיה ולקרקע נוחה.

ליערה קצב צמיחה מהיר. יש לה כושר פיתול, בדומה לעלי הגפן. היא עשויה להגיע לגובה עד 10 מטר. העלים הם צרים וקטנים: 8-3 ס"מ אורך, 3-2 ס"מ רוחב. הפרח נחלק כמו לשון כפולה ובעל צבע לבן עם נטייה לצהוב. הפרי עגולי בצבע כחול כהה, בקוטר 8-5 ס"מ וכולל גרעינים בודדים.

## הגבלות ושימוש
היערה היפנית נחשבת לצמח פולשני במדינות ארגנטינה, ברזיל ומקסיקו. מקור במדינות אילינוי ווירג'יניה שבארצות הברית יש הגבלות על גידולה. בנוסף, פיתוליה עלולים לגרום לחניקת עצים מסוימים. יש לה ערך רפואי ברפואה הסינית המסורתית.

## גלריה

תמונה:Lonicera2.jpg|
תמונה:Lonicera3.jpg|
תמונה:Lonicera5.jpg|



## ראו גם
* יערה איטלקית

## קישורים חיצוניים

* צמחיית טאיוואן 

קטגוריה:צמחים שתוארו ב-1784
קטגוריה:טקסונים שתוארו בידי קרל פטר טונברג
קטגוריה:צמחי נוי
קטגוריה:יערתיים
קטגוריה:סין: הצומח
אורן נסים

**אורן נסים** (נולד ב-4 בנובמבר 1976) הוא כדורגלן עבר ישראלי ששיחק בעמדת החלוץ.

## קריירה
בצעירותו שיחק נסים בקבוצת הנוער של הפועל צפרירים חולון, ובעונת 1996/1997 ערך את הופעת הבכורה בקבוצת הבוגרים. בעונה זו ירד עם הקבוצה לליגת המשנה, ובעונה העוקבת חזר לליגה הבכירה. בעונת 1998/1999 עבר להפועל חיפה, וזכה עמה באליפות המדינה בעונתו הראשונה, תחת הדרכתו של המאמן אלי גוטמן. בעונה זו כבש 11 שערים, ביניהם השער שהקנה להפועל חיפה את הזכייה באליפות, בניצחון 3–2 מול מכבי תל אביב. בשנת 2001 זכה עם הקבוצה בגביע הטוטו. בעונת 2001/2002 ירד עם הקבוצה לליגה הלאומית.

לאחר הירידה עבר נסים לבני יהודה תל אביב ולאחר חצי שנה עבר למועדון ספורט אשדוד. בעונת 2003/2004 עבר למכבי אחי נצרת ולאחר חצי עונה חזר למ.ס אשדוד. בעונת 2004/2005 עבר לשחק בשורות מכבי נתניה מהליגה הלאומית ובה זכה בתואר מלך השערים של הליגה. עם המועדון הצליח להעפיל לליגת העל דרך המקום השני וזכה עמו בגביע הטוטו של הלאומית.

בעונת 2005/2006 עבר נסים להפועל כפר סבא, שם עלה בעיקר כחלוץ מהספסל, ולאחר שנתיים במועדון עבר להפועל באר שבע כחלק ממסע הרכש של אלונה ברקת. בקיץ 2009 עבר ניסים להפועל רמת השרון, ושם שיחק שנתיים וחצי, הבקיע 29 שערי ליגה במדי הקבוצה והיה שותף להעפלתה לליגת העל. בחלון ההעברות של ינואר 2012 עבר להפועל רמת גן ועזר לה להעפיל לליגת העל. בעונה זו כבש 9 שערים. ב-9 ביולי 2012 חתם בשורות מכבי יבנה. בעונה זו כבש 15 שערים בכל המסגרות.

באוקטובר 2013 חזר נסים לקדנציה שנייה בהפועל כפר סבא מליגה א', וחתם בשורותיה לשלוש שנים. בעונת  העפיל עם הקבוצה בחזרה לליגה הלאומית, ואף כבש את שער העלייה. בעונת 2014/2015 סייע לקבוצה להשלים שתי עליות רצופות תוך שנתיים ולחזור לליגת העל. ב-22 במאי 2015 ערך את הופעתו האחרונה בקריירה, כשעלה מהספסל בדקה ה-81 במשחק העלייה של הקבוצה מול הפועל רמת גן במסגרת המחזור האחרון של הליגה הלאומית, ולאחריו הודיע על פרישה ממשחק פעיל בגיל 38.

לאחר הפרישה החל נסים לשמש בתור מאמן חלוצים במחלקת הנוער של הפועל כפר סבא.כיום מאמן את קבוצת הילדים של עירוני בית דגן.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני צפרירים חולון
קטגוריה:כדורגלני הפועל חיפה
קטגוריה:כדורגלני בני יהודה תל אביב
קטגוריה:כדורגלני מועדון ספורט אשדוד
קטגוריה:כדורגלני מכבי אחי נצרת
קטגוריה:כדורגלני מכבי נתניה
קטגוריה:כדורגלני הפועל כפר סבא
קטגוריה:כדורגלני הפועל באר שבע
קטגוריה:כדורגלני הפועל רמת השרון
קטגוריה:כדורגלני הפועל רמת גן
קטגוריה:כדורגלני מכבי יבנה
קטגוריה:ישראלים שנולדו ב-1976
חישוב מבוזר

ממוזער|שמאל|300px|(a), (b) מערכת מבוזרת.<br/>(c): מערכת מקבילית.
**חישוב מבוזר** הוא שיטה שבמסגרתה חלקים שונים של משימת חישוב כלשהי המוטלת על תוכנית מחשב מתבצעים במחשבים נפרדים המקושרים ביניהם באמצעות רשת.

יש הבדל מסוים בין חישוב מקבילי לחישוב מבוזר: בחישוב מקבילי מחולקת המשימה בין מעבדים אחדים המהווים חלק מאותו מחשב, כך שהקשר ביניהם הדוק ביותר, ואילו בחישוב מבוזר המשימה מחולקת בין מחשבים עצמאיים, שהקשר ביניהם מצומצם. כיוון שחישוב מבוזר מחולק בין מחשבים עצמאיים, הוא עשוי להתבצע בסביבות שונות: דגמים שונים של חומרה, מערכות הפעלה וכדומה. בשתי השיטות, חישוב מקבילי וחישוב מבוזר, חלוקת הבעיה בין מעבדים רבים או מחשבים רבים בדרך כלל מקצרת את הזמן הנדרש להשלמת המשימה, ומאפשרת מתן פתרון בזמן סביר לבעיה שללא פיצולה תדרוש זמן רב מאוד לשם פתרונה. יתרון חשוב של החישוב המבוזר הוא עמידות בפני נפילות של חלק מהמעבדים. במשפחה גדולה של בעיות בחישוב מבוזר הבעיה עצמה קשורה לקישוריות ומבנה התקשורת בין המעבדים. לדוגמה: בחירת מנהיג – בבעיה זאת כל המחשבים (מעבדים) אמורים לבחור אחד מהם שיהיה המנהיג. המנהיג יכול לנהל רשומות, להחזיק מפתחות של קבצים וכו'. דוגמה נוספת היא בניית עץ פורש על קווי התקשורת שמחברים את במעבדים. דוגמה קלאסית היא בעיית ניתוב הודעות, בבעיה זאת מחשבים לכל מעבד את טבלת הניתוב שלו. בטבלה זאת כניסה "יעד" לכל יעד אפשרי (לדוגמה כל מחשב אחר שמחובר לרשת), ובאותה כניסה כתוב על איזה קו שקשור למעבד עליו לשלוח הודעה שהיעד שלה הוא מעבד ה"יעד". כך ההודעה תטייל ברשת עד שתגיע ליעדה.

לניהול המשימה חשיבות רבה, משום שנדרש תיאום בין המחשבים השונים המבצעים את החישוב המבוזר. נדרש שימוש בפרוטוקולים המובנים לכל המחשבים שברשת. ניידות התוכנה חשובה גם היא, כדי לאפשר למגוון רחב ביותר של מחשבים להשתתף במשימה.

BOINC היא תווכה לניהולו של חישוב מבוזר: חלוקת בעיה גדולה לבעיות קטנות, ביזורה בין המחשבים, ואיסוף התוצאות המגיעות מהם לפתרון השלם של הבעיה.

חישוב מבוזר קהילתי הוא התארגנות לעריכתו של חישוב מבוזר באמצעות יצירת קהילה מקוונת המאפשרת ניצול הזמן הפנוי של עשרות אלפי מחשבים אישיים שבעליהם מצטרפים לפרויקט, ורתימתם לפרויקט אחד באמצעות האינטרנט.

## ראו גם
* כשלים של מחשוב מבוזר
* Big Data
* עיבוד מקבילי

## קישורים חיצוניים

* אתר SETI לחישוב מבוזר עם 3 מיליון מחשבים מקושרים
* 
* 

*
קרל בוש

**קרל בּוֹש** (גרמנית: **Carl Bosch**; 27 באוגוסט 1874 - 26 באפריל 1940) היה כימאי ומהנדס גרמני, חתן פרס נובל לכימיה לשנת 1931, במשותף עם פרידריך ברגיוס, "על התרומה לשיטות כימיות בלחץ גבוה".

## חייו
בוש נולד בקלן, ולמד מטלורגיה והנדסת מכונות בבית הספר הטכני של שרלוטנבורג (כיום - האוניברסיטה הטכנית של ברלין), בין 1894 ל-1896. לאחר מכן למד כימיה באוניברסיטת לייפציג בין השנים 1896 ל-1898. ב-1899 החל לעבוד בחברת BASF, והשתתף בפיתוח דיו האינדיגו הסינתטי. בין 1908 ל-1913 פיתח יחד עם פריץ הבר את תהליך הבר-בוש, לייצור אמוניה.

לאחר מלחמת העולם הראשונה עבד על סינתזת בנזין ומתאנול בכימיה של לחץ גבוה. ב-1925 היה ממייסדי חברת אי גה פארבן ומונה למנכ"ל החברה. ב-1931 זכה בפרס נובל לכימיה, יחד עם פרידריך ברגיוס, על פיתוח שיטות בכימיה של לחץ גבוה. בשנת 1935 החל לכהן כיושב ראש מועצת המנהלים של אי גה פארבן, אשר במהלך מלחמת העולם השנייה ייצרה את הגז ציקלון בה עבור מחנות ההשמדה הנאציים. בשנת 1939 זכה בפרס גתה, שבשנות השלטון הנאצי הוענק לאישים שהזדהו עם המשטר הנאצי ותמכו בו.

ב-1940 מת בהיידלברג, לאחר מחלה ממושכת.

בוש היה אסטרונום חובב, והאסטרואיד "7414 בוש" קרוי על שמו.

## קישורים חיצוניים

* 
* פרטים אודות בוש באתר NNDB
* 

קטגוריה:זוכי פרס נובל לכימיה
קטגוריה:כימאים גרמנים
קטגוריה:זוכי פרס נובל גרמנים
קטגוריה:בוגרי האוניברסיטה הטכנית של ברלין
קטגוריה:בוגרי אוניברסיטת לייפציג
קטגוריה:זוכי פרס גתה
קטגוריה:כימאים אורגניים
קטגוריה:מטלורגים
קטגוריה:גרמנים שנולדו ב-1874
קטגוריה:גרמנים שנפטרו ב-1940
היינריך אלפרין

הרב **אברהם חיים היינריך אלפרין** (באנגלית: **Heinrich Abraham Haim Alperin**;16 באוקטובר 1877 קראיובה – 3 במרץ 1958 בוקרשט), מראשי הרבנות של יהדות בוקרשט.

## ביוגרפיה
היינריך אלפרין נולד ב-1877 בקראיובה בנם של זלמן אלפרין ואשתו, חווה (אווה) לבית הרשקוביץ'. למד בבית הספר התיכון "קרול הראשון" בעיר הולדתו. הוא נסע אחר כך לווינה, שם סיים בהצטיינות יתרה את לימודיו בבית-המדרש לרבנים בעיר, ובמקביל למד ספרות ופילוסופיה באוניברסיטת וינה עד לקבלת תואר דוקטור. כותרת עבודת הדוקטורט הייתה "Das Willensprimat bei Malebranche und Spinoza in ihrer Psychologie des Willens" - ('עליונות הרצון בפסיכולוגיית הרצון של מלבראנש ושפינוזה'). מ-1907 לימד ספרות בסמינר האוניברסיטאי בבוקרשט ובבית ספר תיכון. לתקופת מה היה מנהל בית הספר היהודי היסודי "רונטי רומן" ומורה לרומנית ולספרות רומנית בגימנסיה היהודית "קולטורה".

משנת 1908 כיהן שנים רבות כרב וכדרשן של בית הכנסת הגדול של בוקרשט עד שעזב, לאחר סכסוך עם הוועד המנהל ועבר לבית הכנסת אחדות הקודש. בבית הכנסת הגדול החליף את הרב אלפרין הרב ד"ר אברהם מאיר הלוי וכשהאחרון עבר לבית הכנסת כורל של בוקרשט, חזר הרב אלפרין וכיהן בבית הכנסת הגדול עד מותו.

בימי המשטר הצבאי-פשיסטי של אנטונסקו ברומניה, ב-1 באפריל 1943 הרב ד"ר אלפרין (שהתגורר אז ברחוב ספטארולוי 3 בבוקרשט) נבחר להיות בין בני הערובה מקרב האישים היהודים שאוימו להיות מוצאים להורג במקרה שבני עמם "יגרמו נזק למדינה".

ביום 29 במרץ 1947 הוקמה בבוקרשט "הסתדרות הרבנים ומחזקי התורה" והרב אלפרין היה בין המייסדיה ונבחר להיות סגן הנשיא שלה. הארגון לא ארך ימים עקב השכנת המשטר הקומוניסטי.

## חיים אישיים
הרב אלפרין היה נשוי לארנסטינה ונולדו לו שלושה ילדים - בת ושני בנים. אחד מהם, זיגפריד, היה כנר ראשי באופרה בתל אביב. נכדו, יורם אלפרין, הוא צ'לן בתזמורת הפילהרמונית הישראלית.

## לקריאה נוספת
*ברוך טרקטין, לוסיאן-זאב הרשקוביץ, **אנציקלופדיה ליהדות רומניה במאות הט"ז-כ"א**, מוסד הרב קוק, 2012.

## הערות שוליים

קטגוריה:רבנים רומנים
קטגוריה:בוקרשט: רבנים
קטגוריה:בני ערובה יהודים ברומניה
קטגוריה:מורים לרומנית
קטגוריה:ילידי 1877
קטגוריה:רומנים שנפטרו ב-1958
קשת (מקצוע)

שמאל|ממוזער|250px|
**קַשָּׁת** הוא חייל שנשקו העיקרי הוא הקֶשֶת. הקשתים חומשו בקשתות מסוגים שונים בהתאם לסוג הקשת שהיה נפוץ בארץ מוצאם. לעיתים, רוב הצבא הורכב מקשתים (דוגמת הצבא המונגולי) או שהקשתים היו אחת הזרועות החשובות בו (כמו בצבא האנגלי בימי הביניים).

בגלל השימוש בקשת, החייל היה יכול לשמור את אויבו במרחק ממנו ולכן רוב הקשתים לא היו מוגנים בשריון גוף. בדרך כלל גם לא השתמשו במגן אלא רק בצינה גדולה. לעיתים היו הקשתים חמושים גם בחרב כנשק לגיבוי והגנה עצמית.

הקשתים היו קיימים בצבאות אירופים עד המאה ה-18 ובמקומות נוספים אף עד המאה ה-19 ובתרבויות בעלות טכנולוגיה מפגרת משתמשים בקשתים עד היום.

## ראו גם
* קשתות
* חץ וקשת
* קשת מוצלבת

## קישורים חיצוניים

*  לארס אנדרסן, דרגה חדשה של חץ וקשת, ביוטיוב

*
קטגוריה:מקצועות צבאיים היסטוריים
קטגוריה:מקצועות עבר
גבעת אורחה

**גבעת אורחה** (או **תל ג'וּחַדֶר**) היא גבעה בזלתית בדרום רמת הגולן, דרומית להר פרס ודרומית-מזרחית ליונתן. הגבעה היא חלק מקו התלים הישראלי והיא מתנשאת לגובה של 646 מ' מעל פני הים. 

למרגלות גבעת אורחה שרידי חאן מהמאה ה-14. בתחומי החאן נמצאו ממצאים ארכאולוגיים גם מתקופות קדומות יותר - התקופה ההלניסטית, התקופה הרומית והתקופה הביזנטית.

אחת ההשערות היא שהשם ג'וחדר הוא שיבוש הכינוי "אל-ג'וחנדר" (נושא מקלות הפולו) שנשא האמיר בח'תאמור שהיה מושל צפת מטעם הממלוכים. זה היה תואר נכבד בחצר הסולטאנים הממלוכים.

למרגלות הצפונים של גבעת אורחה נמצא בריכת אורחה.

ביומה הראשון של מלחמת יום הכיפורים התפרסה מערבית לגבעה, סוללת "בועז" מגדוד "נמר" (405) של חיל התותחנים. הסוללה הותקפה בידי כוחות שריון סורים והושמדה. שרידי התומ"תים עדיין פזורים בשדה המוקשים שבמקום. ביום השני של המלחמה נשבו במקום שלושה תושבי טובא-זנגרייה, שעסקו בגנבת ערימות חציר משדות ביום כיפור, ותפסו מחסה תחת גשרון כביש על מנת להגן על עצמם מהפגזות בתחילת המלחמה

## ראו גם
* בריכת אורחה
* אנדרטת גדוד סופה
* אנדרטת גדוד 405

## קישורים חיצוניים
* סיפור לחימתו של גדוד 405 "ארבל" ברמת הגולן במלחמת יום הכיפורים (מידע נוסף)
## הערות שוליים

קטגוריה:רמת הגולן: הרים
קטגוריה:ישראל: גבעות
קטגוריה:ישראל: הרי געש
קטגוריה:קו התלים הישראלי
ג'וחדר

**ג'וּחַדֶר** הוא שם הנובע, ככל הנראה, משיבוש התואר "אל-ג'וחנדר" (נושא מחבט הפולו), שנשא האמיר בח'תאמור שהיה מושל צפת מטעם הממלוכים.

## הערות שוליים
VTB

**VTB** (ברוסית: **ВТБ**, בעבר: **ונשטורגבנק**) הוא בנק רוסי, השני בגודלו במשק הרוסי אחרי סברבנק. הבנק מדורג במקום ה-70 מבין אלף הבנקים הגדולים בעולם נכון לשנת 2008. הבנק נמצא ברובו בשליטה ממשלתית (60.9% מהמניות מצויים בידי ממשלת רוסיה באמצעות הסוכנות הפדרלית לניהול רכוש המדינה) ושווי נכסיו מוערך בכ-119 מיליארד דולר. הבנק פועל באמצעות המגזרים הבאים: בנקאות השקעות בחברות, הלוואות ופיקדונות, בנקאות לעסקים, בנקאות בין-תאגידית, בנקאות קמעונאית וביטוח, מרכז תאגידי ועסקים אחרים, בניה ופיתוח ומגזרים אחרים.

## היסטוריה
באוקטובר 2006 שונה שמו מוונשטורגבנק ל-VTB כחלק מהליך מיתוג מחדש. בשנת 2007 בוצעה הנפקה שהייתה בין הגדולות בעולם באותה שנה. החברה הציבורית נסחרת בבורסאות של לונדון ומוסקבה. כ-130 אלף משקיעים רוסיים רכשו את מניות הבנק. בשנת 2009 בוצע הנפקה נוספת ובעלות המדינה עלתה לכ-85% ממניות הבנק.

הבנק מממן את ליגת הכדורסל הליגה המאוחדת של VTB, דינמו מוסקבה ואת אצטדיון VTB ארנה (שימש תקופה מסוימת כספונסר של מועדון ספרטק סנקט פטרבורג).

ב-1 במרץ 2022, כחלק מהסנקציות נגד רוסיה בעקבות הפלישה הרוסית לאוקראינה, הבנק נותק ממערכת הסליקה SWIFT.

## ראו גם
* כלכלת רוסיה
* סברבנק
* רוסיה
* בנק הדואר (רוסיה)

## קישורים חיצוניים

* 

## הערות שוליים

קטגוריה:רוסיה: בנקים
קטגוריה:חברות הנסחרות בבורסה לניירות ערך בלונדון
קטגוריה:חברות הנסחרות בבורסה לניירות ערך במוסקבה
קטגוריה:חברות ממשלתיות ברוסיה
קטגוריה:קבוצת VTB
קטגוריה:קצרמר מוסקבה
קטגוריה:גופים רוסים שהוטלו עליהם סנקציות של מחלקת האוצר של ארצות הברית